Pogovor o predlogi:Pogovor-glava

message: Mislim, da bi bilo dobro to predlogo dati na strani o živih osebah (morda vse ali skoraj vse strani o živih osebah). Pri živih osebah je še posebej zaželjeno, da spodbudimo urejanje, navajanje virov, pogovor in nove urednike napotimo na strani z napotki o urejanju. Tuje wikipedije imajo posebne predloge za biografije živih ljudi, pri slovenski wikipediji bi bilo dobro dati pri živih osebah vsaj to predlogo.Topjur01 (pogovor) 15:09, 26. maj 2022 (CEST)
replies: text: @Topjur01: Jaz se s tem sicer strinjam, in to predlogo tudi običajno dodajam na nekatere svoje članke, ali pa tam, kjer se začne kakšna debata in ne bi imel nič proti temu. Se pa bi pri tem vprašal kako bi to dosegli, kajti v Kategorija:Živeči ljudje je trenutno 16.861 člankov. Morda z botom, če je to možno? Posodobitev predlog tudi ne bi škodila, lahko jo začnem, če je interes. GeographieMan (pogovor) 15:19, 26. maj 2022 (CEST)
replies: text: :Na bote se žal ne spoznam. Koliko dela je potrebnega da se naredi tak bot? Tudi če za postavitev (take ali kakšne druge, prilagojene za žive osebe) predloge pri vseh živih osebah ne bi bilo soglasja, je verjetno dobro da bi predloga bila vsaj pri politikih (in drugih živih osebah, kjer lahko pričakujemo polemiko). Topjur01 (pogovor) 04:40, 27. maj 2022 (CEST)

text: Enkrat smo sicer razpravljali, da tovrstnih predlog ni smiselno vključevati "na zalogo" na strani, o katerih ni nobene debate, kaj šele polemike (ne me spraševat, kje in kdaj). Ampak glede na slabo uporabo pogovornih strani nasploh, se mi ideja o takem eksperimentu za spodbujanje debate ne zdi več tako napačna. Mogoče še z obvestilcem na Wikipedija:Pod lipo usmeri ostale sem, da dosežemo malo širši konsenz. Bota še nisem uporabljal za tako kompleksno opravilo, a bi lahko poskusil s svojim, če se zmenimo. — Yerpo Ha? 09:09, 27. maj 2022 (CEST)
replies: text: :Sem ustvaril sporočilce v podlipju, naj pa že kar v naprej povem, da sem ZA razmnožitev predloge tako na vseh straneh živih ljudi (to predlaga prvotno sporočilo) kot nasplošno na vseh člankih, ker se mi ni malokrat zgodilo, da mi je kakšen od novih urejevalcev rekel, da ne ve kako ustvariti pogovorno stran. Glavni moji argumenti ZA so: spodbujanje debat, v naprej seznaniti uporabnike/ce s pravili pogovornih strani ter lažja uporaba le-teh. GeographieMan (pogovor) 09:51, 27. maj 2022 (CEST)

text: Načeloma sem ZA zaradi spodbujanja debat ... čeprav bi zadostovalo vključevanje na strani, ki se pogosto zlorabljajo, ki pritegnejo pogoste razprave, članki, ki so pogosto predmet polemik, članki, ki običajno pritegnejo nove urednike, in zelo vidne ali priljubljene teme ... --Pinky sl (pogovor) 16:14, 27. maj 2022 (CEST)
replies: text: :Ima še kdo kakšno mnenje? (morda @A09090091 ali @Upwinxp) GeographieMan (pogovor) 12:08, 30. maj 2022 (CEST)
replies: text: ::@GeographieMan: Sem videl, razmislil. Napišem mnenje enkrat danes podvečer. Vse dobro, A09|(pogovor) 12:58, 30. maj 2022 (CEST)
replies: text: ::: Ker sem to temo načel, bi se zahvalil vsem za mnenja in komentarje. Sprva sem predlagal, da bi predlogo dali na vsako stran o živi osebi, a na podlagi razprave se mi zdi smiseln predloga na ožjem krogu oseb in sicer slovenskih politikih (poslanci, ministri, župani, kandidati na volitvah, itd) in ostalih živih osebah, ki sprožajo polemiko. Če povzamem dosedanjo razpravo, o politikih in polemičnih živih osebah imamo soglasje, širše (glede vseh živih oseb) pa soglasja ni. Predvidevam, da ni nič narobe, če nekdo ročno doda predlogo pri vseh straneh o novih poslancih in ministrih? Topjur01 (pogovor) 14:23, 30. maj 2022 (CEST)
replies: text: ::::@Topjur01: kot je rekla Pinky, se tudi meni zdi smiselno dodajat glavo na vidne in pogosto brane članke (torej tudi večje število glasbenikov, športnikov in tujih znanih oseb) kot tudi neke splošne ali pogosto brane ali aktualne tematike (npr. biologija ali pa ruska invazija na Ukrajino). Sam menim, da je dodajanje predlog na roke predvsem neracionalno, za to imamo pravzaprav 2 bota (ki sta po mojem razumecanju dovolj splošno naravnana) da sta to sposobna. A09|(pogovor) 14:40, 30. maj 2022 (CEST)

text: :::: Hvala. Topjur01 (pogovor) 17:39, 30. maj 2022 (CEST)
Je mogoče kje videti število ali seznam strani, ki vsebujejo določeno glavo? To glavo ali katero drugo? Rad bi se čim bolje spoznal s pravili, standardi urejanja, seznami, vsebino "ozadja" wikipedije, a mi ne uspeva najbolje. Topjur01 (pogovor) 17:39, 30. maj 2022 (CEST)

text: Sem za vključitev zgolj na strani, ki se pogosto zlorabljajo oz. ne na zalogo. Bolj uporabno se mi zdi, da je povezava na pogovorno stran modra samo, če je tam res kakšna uporabna vsebina. Marca so se o uporabi te predloge pogovarjali tudi v angleški vikipediji, glej razpravo. --TadejM pogovor 21:49, 31. maj 2022 (CEST)
replies: text: : Ravno na angleški wikipediji imajo vse strani o živih osebah v pogovorni strani ta template: "This article must adhere to the biographies of living persons (BLP) policy, even if it is not a biography, because it contains material about living persons." Topjur01 (pogovor) 03:09, 1. junij 2022 (CEST)
replies: text: ::Lahko razmislimo o tej predlogi. To bi se mi zdela precej boljša rešitev, ker neposredno govori o smernicah za živeče osebe. --TadejM pogovor 17:14, 1. junij 2022 (CEST)

text: @Topjur01, jasan: Posebno:KajSePovezujeSem. Dušan Kreheľ (pogovor) 23:02, 31. maj 2022 (CEST)
replies: text: : Hvala za odgovor, a "kaj se povezuje sem" prikazuje seznam strani, ki se povezujejo na določeno stran. Ne znam pa poiskati (morda obstaja) seznama, ki vsebuje določeno predlogo ali glavo. Topjur01 (pogovor) 03:09, 1. junij 2022 (CEST)
replies: text: :: če vneseš "Predloga:Pogovor-glava" v obrazec Posebno:KajSePovezujeSem, dobiš tudi seznam strani, kamor je ta predloga vključena. — Yerpo Ha? 09:27, 1. junij 2022 (CEST)
Namesto nove predloge za živeče ljudi lahko tej predlogi dodamo parameter  ali kaj podobnega, da izpiše dodatno opozorilo glede WP:BŽO. Ker preostali tekst je dokaj univerzalen in se mi ne zdi smotrno podvajati vsebine. — Yerpo Ha? 12:37, 2. junij 2022 (CEST)

text: Če za zgled vzamemo :en:Template:BLP, je predloga precej drugačna, bolj specifična, in mislim tudi, da je vzdrževanje lažje, preglednejše in bolj fleksibilno z ločenimi predlogami za posamezne namene. V končni fazi pa se tako opozorilo za živeče osebe lahko izvede tudi s trenutno predlogo in dodatnim parametrom. Mimogrede, Angleži imajo še posebej :en:Template:Active politician za politike, kar pa stvari še dodatno zaplete in mi verjetno ne potrebujemo. --TadejM pogovor 13:02, 2. junij 2022 (CEST)

text: V splošnem pa je predloge na pogovorne strani smiselno dodati z določenim razlogom in ne kar zaradi lepšega. Če so strani o živečih osebah pogosto predmet sporov, napačnih informacij in vandalizma in želimo smernici WP:BŽO nameniti posebno pozornost, potem je tam vsekakor smiselno dodati tako predlogo. Če se to dogaja pretežno na straneh politikov, potem je morda smiselna tudi posebna predloga za politike. --TadejM pogovor 13:32, 2. junij 2022 (CEST)
thread_title:  Razpršitev predloge na vse strani o živih osebah